## Pravilnik o izmjenama i dopunama pravilnika o uvjetima za davanje u zakup zdravstvenih ustanova primarne zdravstvene zaštite i lječilišta

### NN 112/2000 (15.11.2000.), Pravilnik o izmjenama i dopunama pravilnika o uvjetima za davanje u zakup zdravstvenih ustanova primarne zdravstvene zaštite i lječilišta

# MINISTARSTVO ZDRAVSTVA

2218

Na teme­lju članka 188. stavka 2. Zakona o zdravstvenoj zaštiti
(»Narodne novine« broj 1/97 – pročišćeni tekst i 95/2000) ministar zdravstva
donosi

## PRAVILNIK

**O IZMJENAMA I DOPUNAMA PRAVILNIKA O UVJETIMA ZA DAVANJE U ZAKUP
ZDRAVSTVENIH USTANOVA PRIMARNE ZDRAVSTVENE ZAŠTITE****I
LJEČILIŠTA**

Članak 1.

U Pravilniku o uvjetima za dava­nje u zakup zdravstvenih ustanova
primarne zdravstvene zaštite i ­lječilišta (»Narodne novine« broj 6/96, 29/97,
1/98, 45/99 i 121/99, u da­lj­njem tekstu: Pravilnik) u članku 4. stavku 3.
riječi: »zdravstveni djelatnik iz stavka 1. i 2. ovoga članka ne uđe u zakup
svojom vo­ljom do utvrđenog roka ili« brišu se.

Članak 2.

Članak 4a. mije­nja se i glasi:

»Članak 4a.

Zdravstveni djelatnik koji obav­lja dužnost ravnate­lja doma zdrav­lja i
ispu­njava uvjete iz stavka 1. članka 4. Pravilnika može sklopiti ugovor o
zakupu jedinice zakupa u kojoj obav­lja zdravstvenu djelatnost po razrješe­nju
dužnosti ravnate­lja teme­ljem članka 57. stavka 2. podstavka 1. Zakona o
zdravstvenoj zaštiti u postupku propisanom odredbom članka 53. stavka 2. istoga
Zakona.

U slučaju ako je zdravstveni djelatnik iz stavka 1. ovoga članka već
sklopio ugovor o zakupu jedinice zakupa u kojoj obav­lja zdravstvenu
djelatnost, obvezan je isti raskinuti u roku od 30 dana od dana stupa­nja na
snagu ovoga Pravilnika, a u protivnom razrješava se dužnosti ravnate­lja doma
zdrav­lja sukladno članku 57. stavku 2. podstavku 2. Zakona o zdravstvenoj
zaštiti.

U slučaju kad ravnate­lj doma zdrav­lja iz stavka 2. ovoga članka
raskine ugovor o zakupu jedinice zakupa, isti nastav­lja obav­ljati zdravstvenu
djelatnost u prostoru iste ordinacije na teme­lju ugovora o radu u domu zdrav­lja.«

Članak 3.

U članku 5. stavku 1. riječi: »isteka roka za sklapa­nje ugovora
odnosno« brišu se.

Članak 4.

U članku 8. podstavak 10. mije­nja se i glasi:

» – odredbu o obvezi zakupca da teme­ljem odluke doma zdrav­lja kao
prethodnog poslodavca o prenoše­nju ugovora o radu na zakupca kao novog
poslodavca sukladno članku 129. stavku 1. Zakona o radu nastavi radni odnos sa
medicinskom sestrom, odnosno zdravstvenim tehničarem s kojim radi u timu
sukladno ugovoru sa HZZO.«

Iza podstavka 14. dodaje se novi podstavak 15. koji glasi:

» – odredbu o obvezi zakupca da medicinskoj sestri, odnosno zdravstvenom
tehničaru iz podstavka 10. ovoga članka ne smije dati otkaz teme­ljem odredaba
članka 106. stavka 5. i 6. Zakona o radu.«

Podstavak 15. postaje podstavak 16.

Članak 5.

U članku 10. stavku 4. briše se točka, stav­lja zarez i dodaju riječi:
»a najkasnije kada navrši 65 godina života i 20 godina staža osigura­nja«.

Članak 6.

U članku 10a. podstavak 4.
mije­nja se i glasi:

» – zakupac ne nastavi radni
odnos sa medicinskom sestrom, odnosno zdravstvenim tehničarem u timu sukladno odredbi
članka 8. podstavka 10. Pravilnika.«

Članak 7.

U članku 16. stavku 1.
riječi: »dipl. pravnik, 2 zaposlenika u računovodstvu« zamje­njuju se riječima:
»dipl. pravnik ili upravni pravnik, 2 zaposlenika u računovodstvu visoke, više
ili sred­nje stručne spreme,«.

Članak 8.

U članku 16b. podstavku 3.
iza riječi: »medicinska sestra« dodaje se zarez i riječi: »odnosno zdravstveni
tehničar.«

Članak 9.

U članku 19. stavku 1. briše
se točka i dodaju riječi: »osim zakupnine«.

Članak 10.

Iza članka 27c. dodaju se
članci 27d. i 27e. koji glase:

»Članak 27d.

Odluka doma zdrav­lja iz
članka 8. podstavka 10. Pravilnika mora sadržavati odredbu da će se ugovor o
radu medicinske sestre, odnosno zdravstvenog tehničara ponovno prenijeti na dom
zdrav­lja kao prethodnog poslodavca ako dođe do raskida ugovora o zakupu sa
zakupcem kao novim poslodavcem, osim u slučaju raskida ugovora o zakupu iz
razloga određenih člankom 10a. pod­stavkom 1. Pravilnika zbog neosigura­nja
minimuma propisanog broja osoba po timu za određenu djelatnost.

Članak 27e.

Ugovori o radu zakupca i
medicinske sestre odnosno zdravstvenog tehničara zak­ljučeni do dana stupa­nja
na snagu ovoga Pravilnika moraju se uskladiti s odredbom članka 4. ovoga Pravil­nika
u roku od 30 dana od dana stupa­nja na snagu ovoga Pravilnika.«

Članak 11.

Ovaj Pravilnik stupa na snagu
osmoga dana od dana objave u »Narodnim novinama«.

Klasa: 011-01/00-01/0025
Urbroj: 534-02-30-00-0001
Zagreb, 7. studenoga 2000.

Ministar
**prof. dr. sc. Ana Stav­ljenić-Rukavina**, v. r.

Pravilnik, NN 112/2000-2218